CELEX: 32006R1222
Language: et
Date: 2006-08-11 00:00:00
Title: Komisjoni määrus (EÜ) nr 1222/2006, 11. august 2006 , millega muudetakse määrust (EÜ) nr 944/2006, millega kuulutatakse vastavalt nõukogu määruse (EÜ) nr 1493/1999 artiklile 30 välja teatavate veinide erakorraline destilleerimine Itaalias

12.8.2006   
            
            
               ET
            
            
               Euroopa Liidu Teataja
            
            
               L 221/4
            
         
      KOMISJONI MÄÄRUS (EÜ) nr 1222/2006,
   11. august 2006,
   millega muudetakse määrust (EÜ) nr 944/2006, millega kuulutatakse vastavalt nõukogu määruse (EÜ) nr 1493/1999 artiklile 30 välja teatavate veinide erakorraline destilleerimine Itaalias
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999 aasta määrust (EÜ) nr 1493/1999 veinituru ühise korralduse kohta, (1) eriti selle artikli 33 lõike 1 teise lõigu punkti f,
   ning arvestades järgmist:
   
               (1)
            
            
               Kuna korraga rakendatakse mitut destilleerimismeedet, olid Itaalia ametiasutused sunnitud tõdema, et piiritusetehaste ja kontrolliasutuste võimsus ei ole destilleerimiste kavakohase kulgemise jaoks piisav. Selleks et tagada komisjoni määrusega (EÜ) nr 944/2006 (2) ette nähtud meetme tõhusus, tuleb pikendada lauaveinide piiritusetehasesse tarnimise tähtaega kuni 28. veebruarini 2007 ja alkoholi sekkumisametile tarnimise tähtaega kuni 31. maini 2007. Mpv-kvaliteetveini piiritusetehasesse tarnimise tähtaega tuleb pikendada kuni 15. septembrini 2006 ja alkoholi sekkumisametile tarnimise tähtaega kuni 16. oktoobrini 2006.
            
         
               (2)
            
            
               Seetõttu tuleks muuta määrust (EÜ) nr 944/2006.
            
         
               (3)
            
            
               Käesoleva määrusega ette nähtud meetmed on kooskõlas veinituru korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 944/2006 artikli 4 lõige 1 asendatakse järgneva tekstiga:
   
      “1.   Heakskiidetud lepingutega hõlmatud lauaveini kogused tuleb tarnida hiljemalt 28. veebruariks 2007 ja mpv-kvaliteetveini kogused 15. septembriks 2006. Vastavalt artikli 6 lõikele 1 tuleb lauaveinist toodetud alkohol tarnida sekkumisametile hiljemalt 31. maiks 2007 ja mpv-kvaliteetveinist toodetud alkohol 16. oktoobriks 2006.”
   
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. august 2006
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 179, 14.7.1999, lk 1. Määrust on viimati muudetud määrusega (EÜ) nr 2165/2005 (ELT L 345, 28.12.2005, lk 1).
   
      (2)  ELT L 173, 27.6.2006, lk 10.